## Metode complementare de evaluare

#### *Observarea sistematică a activităţii şi a comportamentului elevilor*

#### *Investigaţia*

#### *Proiectul*

#### *Referatul*

#### *Portofoliul*

#### *Autoevaluarea*

Alături de metodele tradiţionale de evaluare, probele orale, scrise şi practice, cel mai des utilizate în procesul didactic sunt şi metode complementare de evaluare, strategii moderne de evaluare care caută să accentueze dimensiunea acţiunii evaluative.

Metodele complementare de evaluare sunt o categorie de metode de evaluare mai ales pentru măsurarea acelor obiective mai greu cuantificabile prin metodele clasice de evaluare, cu un rol formativ pronunţat.

Principalele metode complementare de evaluare sunt:

* observarea sistematică a activităţii şi a compartimentului elevilor;
* investigaţia;
* proiectul;
* referatul;
* portofoliul;
* autoevaluarea.

Metodele utilizate de profesor sunt: **observarea sistematică a activităţii şi comportamentului elevilor**, **investigaţia, proiectul, referatul şi portofoliul.** Profesorul vizează următoarele obiective (I. Neacşu, A. Stoica, p. 56, 1996):

* promovează evaluarea holistică a progresului elevului;
* identifică reuşitele şi erorile elevului;
* furnizează tehnicile de lucru, resursele materiale şi resursele bibliografice necesare elevilor;
* consolidează abilitatea de autoevaluare;
* acordă un nou statut erorilor elevilor.

**Autoevaluarea** este metoda complementară prin care elevul contribuie la propria formare. Obiectivele elevului sunt:

* conştientizează scopul realizării sarcinii de lucru;
* înţelege criteriile realizării sarcinii;
* găseşte metodele de rezolvare a sarcinii;
* utilizează mijloacele puse la dispoziţia sa.

#### 5.1 Observarea sistematică a activităţii şi a comportamentului elevilor

Este o tehnică de evaluare care furnizează profesorului o serie de informaţii utile, diverse şi complete, greu de obţinut altfel prin intermediul metodelor de evaluare tradiţionale.

Observaţia constă în investigarea sistematică, pe baza unui plan dinainte elaborat şi cu ajutorul unor instrumente adecvate, a acţiunilor şi interacţiunilor, a evenimentelor, a relaţiilor şi a proceselor dintr-un câmp social dat. (A. Stoica, coord., p. 52, 2001).

Pentru a înregistra informaţii relevante asupra activităţii elevilor profesorul are la dispoziţie în mod practic trei modalităţi (A. Stoica, coord.,2001, p. 52,):

- fisa de evaluare (calitativă);

* scara de clasificare;
* lista de control / verificare.

**A.Fişa de evaluare** este completată de profesor care înregistrează date factuale despre evenimentele cele mai importante identificate în comportamentul sau în modul de acţiune al elevilor săi (fapte remarcabile, probleme comportamentale, evidenţierea unor aptitudini deosebite într-un domeniu sau altul etc.). La acestea se adaugă interpretările profesorului.

Model orientativ (Ghid de evaluare – socio-umane, după N. Gronlund, p. 435)

1. **Date generale despre elev**: numele şi prenumele, vârsta, climatul educativ în mediul căruia îi aparţine.
2. **Particularităţi ale proceselor intelectuale**: gândire, imaginaţie, limbaj, memorie, atenţie spirit de observaţie, alte caracteristici.
3. **Aptitudini şi interese.**
4. **Trăsături de afectivitate.**
5. **Trăsături de temperament.**
6. **Atitudini:**
7. faţă de sine ………………………………………………………………
8. faţă de disciplină / obligaţiile şcolare …………………………………
9. faţă de colegi ……………………………………………………………
10. **Evoluţia aptitudinilor, atitudinilor, intereselor şi nivelului de integrare**:

Avantaje:

* completarea acestor fişe nu depinde de capacitatea de comunicare dintre elev şi profesor deoarece acesta din urmă înregistrează şi interpretează comportamentul şi performanţele elevului.

Dezavantaje

* consum mare de timp;
* obiectivitate scăzută.

**B.Scara de clasificare** se constituie dintr-un set de caracteristici (comportamente) ce trebuie supuse evaluării, însoţit de un anumit tip de scară, **Likert** potrivit căreia elevului îi sunt prezentate un număr de enunţuri în raport de care acesta trebuie să-şi manifeste acordul sau dezacordul, discriminând între 5 trepte: puternic acord, acord, indecis (neutru), dezacord, puternic dezacord ( A. Stoica, coord., p. 54, 2001).

**Exemplu:**

|  |
| --- |
| 1. Particip cu plăcere la activităţile organizate pe grupuri de lucru:   puternic dezacord dezacord neutru acord puternic acord   1. Îmi place ca părerile pe care le exprim să fie întotdeauna respectate de ceilalţi:   puternic dezacord dezacord neutru acord puternic acord |

Sugestii pentru construirea scării Likert:

* enunţurile să aibă o construcţie simplă, limbaj familiar elevului;
* enunţurile să fie clar pozitive sau clar negative;
* enunţurile pozitive şi enunţurile negative să fie aproximativ egale în lista finală;
* fiecare anunţ trebuie să producă informaţia necesară, să facă referire clară la atitudinea sau opinia despre care dorim să aflăm informaţii.

**C.Lista de control / verificare** constată  **prezenţa** sau **absenţa unei caracteristici, comportament etc., fără a emite o judecată de valoare.** ( A. Stoica, coord., p. 54, 2001).

**Exemplu**:

|  |  |  |
| --- | --- | --- |
| *Atitudinea faţă de sarcina de lucru a elevului* | *Da* | *Nu* |
| A urmat instrucţiunile specifice activităţii. |  |  |
| A cerut ajutor când a avut nevoie. |  |  |
| A colaborat cu ceilalţi colegi. |  |  |
| A împărţit materialele cu ceilalţi.  A finalizat activitatea. |  |  |
| A pus materialele la locul lor după utilizare. |  |  |

Această metodă se foloseşte, în general, în cazul elevilor cu probleme.

#### 5.2 Investigaţia

Oferă posibilitate elevului să aplice în mod creativ cunoştinţele însuşite, în situaţii noi şi variate pe parcursul unei ore sau a unei succesiuni de ore de curs.

Elevii primesc o sarcină de lucru precisă, înţeleg instrucţiunile acesteia înainte de rezolvarea propriu-zisă.

Prin realizarea unei investigaţii pot fi urmărite ca elemente esenţiale (A. Stoica, coord., p. 55, 2001):

* înţelegerea şi clasificarea sarcinii de lucru;
* identificarea procedurilor pentru obţinerea informaţiilor necesare;
* colectarea şi organizarea datelor sau informaţiilor necesare;
* formularea şi testarea unor ipostaze de lucru;
* schimbarea planului de lucru sau a metodologiei de colectare a datelor, dacă este necesar;
* colectarea altor date dacă este necesar;
* motivarea aptitudinii pentru anumite metode folosite în investigaţie;
* prezentarea unui scurt raport privind rezultatele investigaţiei.

1. Demersul investigaţiei se constituie în trei etape care trebuie parcurse ( A. Stoica, coord., p. 56, 2001):
2. definirea problemei;
3. alegerea metodei / metodologiei adecvate;
4. identificarea soluţiilor.
5. **Definirea problemei** poate fi făcută:
6. direcţionând clar activitatea elevului; structurând bine demersul propus; variabilele sunt specificate şi operaţionalizate.

**SAU**

1. accentuând dimensiunea de explorare; variabilele nu sunt specificate, ci numai domeniul de investigaţie.
2. **Alegerea metodei / metodologiei adecvate** poate fi realizată:
3. de profesor care arată elevilor ce să facă sau furnizează toate informaţiile necesare legate de instrumente etc.

**SAU**

1. de un elev care are libertatea totală de a alege metodele corespunzătoare demersului iniţiat.
2. **Identificarea soluţiilor** poate presupune formularea:
3. unei singure soluţii acceptabile;

**SAU**

1. mai multor soluţii acceptabile.

Sarcinile de lucru pot varia de la simplu la complex după cum urmează:

* simpla descriere a caracteristicilor unor obiecte, lucruri din viaţa cotidiană sau fenomene observate şi comunicarea observaţiilor prin desen, grafică, tabele sau hărţi;
* utilizarea unor echipamente simple pentru a face observaţii, teste;
* identificarea factorilor implicaţi în contextul supus observaţiei.

Activitatea didactică poate fi organizată **individual** sau pe **grupuri** de lucru şi trebuie să ţină cont de:

* natura investigaţiei / scopul pe care şi-l propune;
* integrarea investigaţiei ca parte componentă a lecţiei sau ca activitate în sine;
* modul în care elevii sunt obişnuiţi să lucreze în clasă.

Aprecierea modului de realizare a investigaţiei este, de obicei, un tip holistic. Criteriile pentru aprecierea fiecărei etape trebuie precizate şi cunoscute de elevi de la începutul activităţii. Elemente importante în evaluarea investigaţiei:

* strategia de rezolvare;
* aplicarea cunoştinţelor, principiilor, regulilor;
* acurateţea înregistrării şi prelucrării datelor;
* claritatea argumentării şi forma prezentării;
* produsele realizate;
* atitudinea elevilor în faţa cerinţelor;
* dezvoltarea unor deprinderi de lucru în grup / individual.

4.Investigaţia poate evidenţia următoarele calităţi personale ale elevului ( A. Stoica, coord., p. 58, 2001):

* creativitatea şi iniţiativa;
* cooperarea şi participarea la lucrul în echipă;
* preluarea conducerii / iniţiativei în cadrul grupului;
* constanta şi concentrarea atenţiei;
* perseverenţa;
* flexibilitatea gândirii şi deschiderea către noi idei.

#### 5.3 Proiectul

Este o metodă complexă de evaluare, recomandată pentru evaluările sumative, deoarece necesită un demers evaluativ amplu. Sarcinile de lucru sunt date în clasă unde poate începe şi rezolvarea dar se continuă pe parcursul a câtorva zile sau chiar săptămâni. Elevul poate consulta profesorul în acest interval dar raportul final este prezentat în clasă în faţa colegilor.

Etapele proiectului:

* colectarea datelor;
* realizarea produsului.

Activitatea didactică poate fi organizată individual sau pe grupe de lucru.

Paşii cei mai importanţi ce trebuie urmaţi în realizarea unui proiect sunt(A.Stoica,coord.,p.60,2001):

* stabilirea domeniului de interes;
* stabilirea premiselor iniţiale – cadru conceptual, metodolgic, datele generale ale investigaţiei / anchetei;
* identificarea şi selectarea resurselor materiale;
* precizarea elementelor de conţinut ale proiectului.

1. Elementele de conţinut ale proiectului :
2. **pagina de titlu** (tema, autorul, şcoala, perioada elaborării)
3. **cuprinsul** (titlurile capitolelor şi sub capitolelor)
4. **introducerea** (prezentarea cadrului conceptual şi metodologic căruia i se circumscriu studiul temei propuse)
5. **dezvoltarea elementelor de conţinut**
6. **concluziile** (elemente de referinţă desprinse în urma studiului, propuneri ameliorative)
7. **bibliografia**
8. **anexe** (grafice, tabele, chestionare, fişe de observaţii)

**Criterii de evaluare a proiectului:**

1. **Criterii care vizează calitatea proiectului** (calitatea produsului):
2. validitatea proiectului;
3. completitudinea proiectului;
4. elaborarea şi structurarea proiectului;
5. calitatea materialului utilizat;
6. creativitatea.
7. **Criterii care vizează calitatea activităţii elevului** (calitatea procesului):
8. reportarea la tema proiectului;
9. performarea sarcinilor;
10. documentarea;
11. nivelul de elaborare şi comunicare;
12. greşelile;
13. creativitatea;
14. calitatea rezultatelor.

Strategia de evaluare a proiectului este una de tip holistic dar trebuie să fie clar definită prin criterii negociate sau nu cu elevii pentru a valoriza efortul elevului.

#### 5.4 Referatul

Permite o apreciere nuanţată a învăţării şi identificarea unor elemente de performanţă individuală a elevului, care îşi au originea în motivaţia lui pentru activitatea desfăşurată (I. Neacşu, A. Stoica, p. 70-71, 1996).

Există două tipuri de referate:

1. **referat de investigaţie ştiinţifică independentă** – bazat pe descrierea demersului unei activităţi desfăşurate în clasă şi pe analiza rezultatelor obţinute.
2. **referat bibliografic** – bazat pe informare documentară biografică.

**Caracteristicile referatului:**

* caracter formativ şi creativ;
* înglobează arii întinse de conţinut;
* abordează domenii noi ce constituie extinderi ale conţinutului;
* realizează conexiuni interdisciplinare;
* caracter sumativ.

**Sugestii pentru proiectare**:

* elaborarea planului şi identificarea bibliografiei;
* respectarea planului dat de profesor;
* documentarea;
* redactarea referatului;
* prelucrarea datelor;
* prezentarea referatului.

#### 5.5 Portofoliul

Este o metodă complexă de evaluare ce include rezultatele obţinute prin celelalte metode şi tehnici de evaluare (probe orale, scrise, practice, observarea sistematică a activităţii şi comportamentului elevului, proiecte, autoevaluare) precum şi prin sarcinile specifice fiecărei discipline.

Portofoliul reprezintă “**cartea de vizită**” a elevului, care urmăreşte progresul elevului realizat de la un semestru la altul, de la un an şcolar la altul şi chiar de la un ciclu de învăţământ şi permite formarea unei imagini globale asupra activităţii desfăşurate într-un interval de timp.

**Reguli pentru proiectarea portofoliului** ( A. Stoica, coord., p. 65-66, 2001).:

**Scopul** - de a confirma că obiectivele învăţării reprezintă ceea ce ştiu elevii sau sunt capabili să facă.

* este stabilit şi în funcţie de **destinaţie** sau **destinatarul său** (persoană, instituţie, comunitate). Ca instrument de evaluare sau autoevaluare va cuprinde aspectele relevante ale progresului elevului, iar pentru părinţi, comunitate, instituţii va selecta cele mai bune produse realizate de elevi.

**Contextul** are în vedere următoarele aspecte:

* vârsta elevilor:
* specificul disciplinei;
* nevoile, abilităţile şi interesele elevilor etc.

**Conţinutul** poate fi concretizat în:

* selecţii din temele pentru acasă ale elevului;
* notiţele din clasă;
* rapoarte de laborator;
* lucrări de cercetare;
* casetă audio cu prezentări orale ale elevului, situaţii de învăţare în grup etc.;
* investigaţii;
* proiecte;
* observarea sistematică a elevului;
* autoevaluarea;
* referate, eseuri, articole publicate, lucrări prezentate la sesiuni de comunicări.

Important în cadrul proiectării este:

* câte “eşantioane” ale activităţii elevului trebuie să conţină portofoliul;
* cum să fie ele organizate;
* cine hotărăşte selecţia lor (o posibilitate poate fi: profesorul descrie cerinţele de conţinut ale portofoliului, iar elevul selectează probele pe care le consideră reprezentativul).

**Cerinţe-standard** pentru conţinutul portofoliului:

* poate fi o sarcină a profesorului (stabileşte scopul, contextul, realizează proiectarea lui, formulează cerinţele standard şi selectează produsele reprezentative);
* poate implica şi elevii (alegerea instrumentelor de evaluare şi a eşantioanelor din propria activitate).

**Recomandări pentru evaluarea portofoliului**:

* se face pentru fiecare element al portofoliului, la momentul realizării lui;
* se comunică elevilor tipul evaluării, analitic / holistic;
* se comunică rezultatele părinţilor şi se ataşează în portofoliul elevilor.

**Exemplu**:

Un portofoliu la religie ar putea cuprinde:

* lucrări scrise;
* răspunsuri la chestionare / interviuri;
* chestionare / interviuri realizate personal sau în grup;
* exegeze de text;
* fişe biografice şi de lectură;
* eseuri;
* referate, articole, comunicări;
* înregistrări audio / video ale elevilor;
* monografii;
* fişa de autoevaluare;
* contribuţii la reviste şcolare;
* colecţii de vederi, imagini cu mănăstiri.

#### 5.6 Autoevaluare

Pentru ca evaluarea să aibă caracter formativ profesorul trebuie să cultive la elevi deprinderea de **autoevaluare**.

Trebuie să-i pună pe elevi în situaţia de a se autoaprecia şi autocontrola deoarece au nevoie de a cunoaşte cât mai multe lucruri despre ei, despre personalitatea şi manifestările lor comportamentale.

**Condiţii** necesare pentru formarea capacităţii de autoevaluare la elevi ( A. Stoica, coord., p. 68, 2001):

* prezentarea obiectivelor cadru, de referinţă, operaţionale şi de evaluare pe care trebuie să le atingă;
* încurajarea elevilor pentru a-şi pune întrebări cu privire la modul de rezolvare a unei sarcini şi la efectul formativ al acesteia şi consemnarea răspunsurilor în fişa de autoevaluare;
* încurajarea evaluării în cadrul grupului;
* la sfârşitul unei activităţi să răspundă la întrebări de genul celor prezentate în chestionar:

**Exemplu**:

|  |
| --- |
| 1. **Chestionar** 2. Care sunt etapele parcurse în vederea rezolvării efective a sarcinii de lucru?   ……………………………………………………………………………………………………………………………………………………………………………………………………………………………………………………………………………………………………….   1. Prin rezolvarea acestei sarcini am învăţat: 2. …………………………………………………………………………………………… 3. …………………………………………………………………………………………… 4. …………………………………………………………………………………………… 5. Dificultăţi pe care le-am întâmpinat au fost: 6. …………………………………………………………………………………………… 7. …………………………………………………………………………………………… 8. …………………………………………………………………………………………… 9. Cred că mi-aş îmbunătăţi performanţa dacă: 10. …………………………………………………………………………………………… 11. …………………………………………………………………………………………… 12. Cred că activitatea mea ar putea fi apreciată ca fiind:   …………………………………………………………………………………………………………………………………………………………………………………………………… |

Autoevaluarea se poate realiza prin **chestionare** (prezentat mai sus) şi prin scări de clasificare:

###### Scara de clasificare

|  |  |  |  |  |  |
| --- | --- | --- | --- | --- | --- |
| Fişa de evaluare | Slab | Mediu | Bun | Foarte bun | Excelent |
| Performanţe şcolare |  |  |  |  |  |
| Motivaţie şi interes constant manifestat prin realizarea diferitelor produse ale activităţii |  |  |  |  |  |
| Spirit de iniţiativă, independenţă |  |  |  |  |  |
| Spirit de cooperare |  |  |  |  |  |
| Asumarea responsabilităţilor în realizarea sarcinilor de lucru curente |  |  |  |  |  |
| Participarea la discuţii în cadrul activităţii pe grupuri de lucru |  |  |  |  |  |
| Disciplina de lucru |  |  |  |  |  |
| Progresul realizat |  |  |  |  |  |
| Comportamentul general |  |  |  |  |  |

## Ghid de evaluare, Religie, Aramis, Bucureşti, 2001, PANOSCHI, Mihaela; LIŢOIU, Nicoleta; Pr. IORDĂCHESCU Nicolae,

Informaţiile obţinute în urma autoevaluării:

* sunt comparate cu ale profesorului;
* se pun în portofoliul elevilor;
* se prezintă periodic părinţilor.

Sugestii pentru un chestionar la religie:

|  |
| --- |
| 1. Este religia o disciplină utilă?Motivati!   Da Nu   1. Ai optat din proprie iniţiativă sau la sugestia părinţilor?   Proprie initiativă La sugestia părintilor   1. Cine ar trebui să predea religia? Preotul sau profesorul cu studii teologice?   Preotul Profesorul   1. Ce modalităţi de predare ar trebui abordate la ora de religie?   …………………………………………………………………………………………………   1. Ce activităţi aţi dori în cadrul orei sau suplimentar orei de religie?   …………………………………………………………………………………………………   1. Este religia o disciplină importantă? Motivaţi.   …………………………………………………………………………………………………   1. Ce conţinuturi aţi dori să fie prezentate în afară de cele prevăzute în programă?   …………………………………………………………………………………………………   1. În urma orelor de religie v-aţi schimbat comportamentul? Motivaţi.   …………………………………………………………………………………………………   1. Ce domenii te atrag mai mult?   …………………………………………………………………………………………………   1. Citeşti cărţi ce au conţinut religios?Exemple.   …………………………………………………………………………………………………   1. Din ce motive? Pasiune, curiozitate?   …………………………………………………………………………………………………   1. Colecţionezi articole, cărţi, reviste de religie?   ………………………………………………………………………………………………… |